ועדת הכנסת, כנסת 25, פרוטוקול מספר 4, 2023-01-11 00:00

אופיר כץ: בוקר טוב לכולם, אני מתכבד לפתוח את ישיבת הוועדה היום, 11 בינואר, י"ח בטבת

אופיר כץ:  לפני שנתחיל בסדר היום חבר הכנסת אברהם בצלאל ביקש לומר מספר מילים

אופיר כץ:  בבקשה, אדוני

אברהם בצלאל: בוקר טוב לכולם, עד כמה שאפשר להגיד בוקר טוב

אברהם בצלאל:  בדקות האחרונות התבשרנו על הסתלקותו של נשיא מועצת חכמי התורה, הרב שמעון בעדני, זכר צדיק וקדוש לברכה

אברהם בצלאל:  יום קשה

אברהם בצלאל:      אני חושב שהציבור הכיר אותו, אבל למי שלא הכיר, אז דבר ראשון, הוא היה בן אדם שכולו ענווה

אברהם בצלאל:  אפילו כשהציעו לו להיות נשיא מועצת חכמי התורה – כי היה זקן חברי מועצת חכמי התורה – הוא בכל זאת אמר לתת את זה לחם שלו

אברהם בצלאל:  הרב עובדיה, זכר צדיק וקדוש לברכה, אמר עליו, פה קדוש וביקש שהוא יהיה המנהיג של התנועה

אברהם בצלאל:       הייתה בו ענווה, תמיד בצידי הדרכים, פשטות, בכל מקום שהגיע

אברהם בצלאל:  נושא החינוך היא מאוד קרוב לליבו

אברהם בצלאל:  הוא נלחם למען החינוך של ילדי ישראל

אברהם בצלאל:  בארץ, בתפוצות, בכל מקום, הוא נסע ודיבר, זה היה כל חייו

אברהם בצלאל:  אני זוכר שהייתי אצלו כסגן ראש עיריית ירושלים, מחזיק תיק החינוך, הוא אמר לי: אברהם, יש נציגי ציבור, אבל תדע לך שכשאתה נמצא בחינוך אתה נמצא במקום הכי חשוב, כל הליבה שלנו זה שם, וכל מה שאנחנו עושים מסביב זה למען דבר אחד, למען החינוך

אברהם בצלאל:       כמובן שהוא שמר מאוד על קדושת השבת, זה בער בעצמותיו מאוד

אברהם בצלאל:  הוא היה נשיא גדול, הוא היה מיסודי דור דעה, וזה יום קשה עבורנו, עבור תנועת ש"ס, שאותה הוא הנהיג גם בתקופות האחרונות

אברהם בצלאל:  יושב-ראש התנועה התייעץ איתו על כל צעד ושעל

אברהם בצלאל:  אני זוכר איך בבחירות הוא הגיע בקושי, אבל בכל אופן החליט שהוא רוצה לבוא, וגם אחרי הבחירות הוא הגיע עם הכיסא אבל דיבר בלהט, והוא כל כך שמח שברוך השם ש"ס קיבלה את המנדטים שהיא קיבלה ועל הממשלה שברוך השם קמה

אברהם בצלאל:       זה יום קשה מאוד עבורנו, עבור כולם

אברהם בצלאל:  יום אשכבתא דרבי

אברהם בצלאל:  אני חושב שכל הציבור צריך לבוא ללוויה של זקן מועצת חכמי התורה, שריד דור דעה

אברהם בצלאל:  מי ייתן לנו תמורתו

אברהם בצלאל:  ה' יעזרנו

אברהם בצלאל:  שנמשיך בתורתו ונמשיך בדרך שלו, בעזרת השם

משה סעדה: משתתפים בצערכם ובצער החברה הישראלית כולה על מותו

אופיר כץ: גם אנחנו משתתפים בצער גדול, שהוא לא רק של אנשי ש"ס

אופיר כץ:  הוא היה הנשיא של המועצה, ואני חושב שזה אבל כבד וגדול לעם ישראל, וכולנו משתתפים בצער

כמובן שאנחנו גם משתתפים בצער

 זכיתי להיכרות רבת שנים עם הרב בעדני בתפקידי כראש עיר ובשאר תפקידיי בבני ברק

 יהודי גדול עם עוצמה ענקית ופשטות

 בדיוק על הצד השני של הסקאלה

 פשטות הכי פשוטה

 היה יושב בפינה בביתו עם סטנד קטן כזה, והיו מגיעים אליו כולם, והכול בגובה העיניים

 גם השפה שלו הייתה בגובה העיניים

 יש לו הרבה זכויות באחדות בתוך עם ישראל בכלל ובציבור החרדי בפרט

 הוא היה מקורב מאוד למרן הגרא"מ שך, זכר צדיק לברכה, ולמרן הרב נסים קרליץ ולרב שטיינמן

 הוא היה מקורב מאוד, היה מגיע אליהם כביכול כתלמיד בפני רבו, אבל תמיד הרב שטיינמן אמר עליו שהוא יהודי גדול

 הוא הנהיג בצורה פשוטה ובענווה

 אם מישהו רוצה לראות איך אדם שיש לו כוח צריך להתנהג, היה צריך להסתכל עליו

 בית פשוט, פינה פשוטה, אלפי תלמידים, אלפי אנשים שרק מחכים למוצא פיו

 הפשטות שלו, הישרות שלו, הגדלות הענקית שלו בתורה

      לצערנו הרב איבדנו בשנה האחרונה כבר כמה מעמודי האש של המחנה, ומי ייתן שנדע לעשות להם נחת רוח גם בשמיים ולא רק כאן כשהם היו בארץ

 הם יהיו מליצי יושר על כל עם ישראל

אופיר כץ: תודה

אופיר כץ:  אנחנו מתחילים את סדר היום

אופיר כץ:  נתחיל בסעיף ב' כי חברת הכנסת בן ארי מאחרת והיא רוצה להציג

אופיר כץ:  הסעיף הוא בקשת יושב-ראש ועדת החוקה, חוק ומשפט להקדמת הדיון בהצעת חוק יסוד: הכנסת (הפסקת חברות בכנסת של שר או סגן שר), בכל הקריאות

אופיר כץ:  בבקשה, חבר הכנסת רוטמן

שמחה רוטמן: תודה רבה, אדוני היושב-ראש

שמחה רוטמן:  כתוב "חכם שמת, הכול קרוביו", אז אין למי לשלוח תנחומים, כי כולנו אבלים ולא יכולים לנחם זה את זה

שמחה רוטמן:  אבל אנחנו מקווים שינחם אותנו הקדוש ברוך הוא על האובדן הזה

שמחה רוטמן:       אני כמובן מבקש את הקדמת הדיון בהצעת חוק יסוד: הכנסת (תיקון מס' 52) (הפסקת חברות בכנסת של שר או סגן שר) בכל הקריאות

שמחה רוטמן:  זאת ההצעה שמכונה בשפת העם החוק הנורבגי, או כמו שקראנו לזה בוועדה: הח"כ החכ"ם – חבר הכנסת המחליף

שמחה רוטמן:  מטרת התיקון – וזו הסיבה שהוא דחוף וזו הסיבה שדנו בו ראשון – היא להוסיף אפשרות ליותר חברי כנסת בכנסת הנוכחית

שמחה רוטמן:  אנחנו לא עושים פה השוואות עם הכנסות הקודמות, כי ככל הנראה בממשלה הזאת דווקא יהיו פחות חברי כנסת נורבגיים מאשר בכנסת הקודמת - - -     

זאב אלקין: אז למה צריך לשנות פה? אל תשנו

זאב אלקין:  אם אתם פחות אז אל תשנו

משה סעדה: אנחנו מדייקים את החוק

שמחה רוטמן: מאחר וההרכב הקואליציוני הוא שונה מהממשלה הקודמת

שמחה רוטמן:  אז היו הרבה סיעות קטנות, והחוק בנוסחו הקודם יצר איזושהי מדרגה – מוצדקת, שלא שינינו אותה – שלפיה סיעות קטנות מקבלות אפילו יותר ממחצית ממספר חבריהם שהם יכולים להוציא כחברי כנסת מחליפים, כנורבגיים

שמחה רוטמן:  בגלל ההרכב הקואליציוני יוצא שהקואליציה לא תוכל להיות מיוצגת בוועדות, וזאת גם הסיבה לדחיפות ולחשיבות

שמחה רוטמן:  כדי שיותר חברי כנסת יוכלו מיידית להשתתף בעבודת הוועדות החשובה של הכנסת וכמובן לאפשר לבית הזה להתנהל בצורה טובה

שמחה רוטמן:       אני רק אומר שכבר התפרסמו – והיו עוד – מנגנוני איזון שהכנסנו בהידברות, ואני מקווה שבהמשך גם נייצר הידברות של קואליציה ואופוזיציה לגבי מנגנוני איזון נוספים לחיזוק מעמד הכנסת

שמחה רוטמן:       התפרסם כבר הבוקר בתקשורת שהסכמנו ברצון ונקדם את שעת השאלות, נחזיר עטרה ליושנה כדי לחזק את מעמד הכנסת, ובעזרת השם יהיו עוד מנגנוני איזון

שמחה רוטמן:  כל זה כדי שיהיה לנו את החוק הזה והכנסת וועדותיה יוכלו להיכנס לפעילות בהקדם האפשרי

שמחה רוטמן:  מכאן החשיבות והדחיפות, ואני מבקש מאדוני יושב-ראש הוועדה ומחברי הוועדה לאשר את הפטור מחובת הנחה בכל הקריאות

שמחה רוטמן:  אתמול הסתיימה העבודה על ההצעה להכנה לקריאה הראשונה, כולל הצבעה ורוויזיה, והיא תהיה מוכנה לעלות מתי שתחליט הכנסת, הנשיאות והוועדה

אופיר כץ: תודה רבה

אופיר כץ:  בבקשה, חבר הכנסת אלקין

זאב אלקין: יש לי מה להגיד לגופו של החוק, במיוחד אחרי כל הצעקות שהיו פה בקדנציה הקודמת על התיקון הקודם והאמירה שאתם בשום פנים ואופן לא תלכו בדרך הזאת – ובסוף אתם מרחיבים

זאב אלקין:  אני כבר לא מדבר על זה, חבר הכנסת רוטמן, שבקדנציה הקודמת הצעת שינויים בנוסח החוק שכמעט התקבלו במליאה, וכרגע הם לא כלולים בקריאה הראשונה שאתה מביא

זאב אלקין:  אני מניח, כמי שהיה בטוח אז שאלה שינויים שצריך להכניס, שאתה תכניס אותם לקראת הקריאה השנייה - - -     

שמחה רוטמן: אני אעשה כל מאמץ

זאב אלקין: זה בידיך, אתה יושב-ראש ועדה

שמחה רוטמן: אני אדם אחד, יש רוב בכנסת

זאב אלקין: פתאום צניעות נחתה על יושב-ראש ועדת החוקה

זאב אלקין:  זה אירוע נדיר

זאב אלקין:       אני רוצה להתייחס לסוגיית הדחיפות, אדוני היושב-ראש

זאב אלקין:  אחת, יש פה בקשה לכל הקריאות

זאב אלקין:  זה לא משהו מקובל בוועדה הזאת

זאב אלקין:  אגב, גם כשהבאתם חקיקה לקראת הקמת הממשלה רציתם להביא פטור בכל הקריאות, ונשמעו פה הערות של חברי כנסת, נדמה לי אפילו של הייעוץ המשפטי של הוועדה, שמקובל כל פעם לתת פטור לקריאה הרלוונטית

זאב אלקין:  אם יהיה צורך לפטור לשנייה ושלישית אז תתכנס ועדת הכנסת ותחליט על זה

זאב אלקין:  אבל בדרך כלל לא נותנים את הפטור על כל הקריאות קדימה

זאב אלקין:  לכן אני לא רואה סיבה לדון בפטור מעבר לקריאה הראשונה

זאב אלקין:       עכשיו לגבי הפטור לקריאה הראשונה

זאב אלקין:  חבר הכנסת רוטמן, הרי השינוי המהותי שהצעת החוק שאתה מוביל עושה זה עבור הסיעה הגדולה, סיעת הליכוד

זאב אלקין:  כל השאר פחות או יותר לא משתנה, יש שם כל מיני הוראות לא רלוונטיות לתקופה הזאת

זאב אלקין:  אלא שאני עוד לא ראיתי שסיעת הליכוד הצליחה לממש את מה שהיום החוק מעניק לה

זאב אלקין:  הרי עד היום מחפשים שם

זאב אלקין:  אני מבין שהקורבן הרביעי כבר נמצא

זאב אלקין:  השר שיקלי כנראה כל כך עסוק במשרד לשוויון חברתי ובמשרד התפוצות, שאין לו זמן להגיע לכנסת

משה סעדה: לא, אין להם זמן להתפטר כי הם עסוקים

משה סעדה:  תכף, לקראת סופ"ש, הם יתפטרו, אל תדאג

זאב אלקין: אני חושב שהעומס על השר במשרד לשוויון חברתי ובתפוצות הוא כל כך רב, שאין לו באמת יכולת לעשות עבודה פרלמנטרית, ולכן הוא מתכוון להתפטר מהכנסת  כדי לפנות מקום לח"כ

למה אתה מעליב את מירב כהן? הרי מירב הייתה רק שוויון חברתי והיא פשוט קרסה מעבודה

זאב אלקין: כל המטרה של החוק הנורבגי הייתה - - -     

קריאות: - - -     

זאב אלקין: אפשר לדבר, אדוני היושב-ראש? מפריעים לי פה

אופיר כץ: בבקשה

אופיר כץ:  חבר הכנסת אלקין רוצה לעשות לנו סדר בליכוד

אופיר כץ:  הוא שכח - - -     

זאב אלקין: לא, חס וחלילה, אני מדבר על עניין הדחיפות בלבד

זאב אלקין:  כשמדברים על דחיפות צריך להבין מה הדחיפות

זאב אלקין:  הרי החוק יכול להיות מונח היום ולהיות מובא להצבעה ביום שני

זאב אלקין:  האם בין יום רביעי ליום שני, קריאה ראשונה של החוק, יש גל אדיר של שרי ליכוד שעומדים בתור להתפטר? אני לא שמתי לב

זאב אלקין:  בינתיים ראיתי שלושה שהתפטרו ורביעי שהכריז שאולי הוא יעשה את זה בשביל חבר הכנסת עמית הלוי

זאב אלקין:  כנראה שאין לו זמן להתפטר, כמו שנאמר - - -     

שמחה רוטמן: זאב, זה רק לקריאה ראשונה

זאב אלקין: אני מבין

זאב אלקין:  אז מה יקרה אם זה יאושר בקריאה ראשונה ביום שני? ביום שני יהיו לך עשרה שרי ליכוד שעומדים בתור להתפטר? הרי אתה יודע שלא

זאב אלקין:  כדי למצוא שלושה הגישו פעמיים

שמחה רוטמן: אבל יש עוד קריאה שנייה ושלישית

שמחה רוטמן:  אתה רוצה שעוד שבוע שלם הכנסת תושבת?     

זאב אלקין: לא, למה שהכנסת תושבת? קודם כול, הבנתי, חבר הכנסת רוטמן, שהחל מהיום בבוקר יש לך נושא כבד לטפל בו, כך שוועדת החוקה לא מושבתת

שמחה רוטמן: אני לא מדבר על ועדת החוקה

שמחה רוטמן:  ועדת החוקה באמת לא מושבתת

זאב אלקין: לא, אני מדבר על הצעת החוק הזאת

זאב אלקין:  מה יקרה אם תעבירו את זה ביום שני וועדת החוקה תתכנס ביום שלישי ותמשיכו לקריאה שנייה ושלישית? קודם תשלח את הליכוד להביא לך רשימת שרים שרוצים להתפטר

זאב אלקין:  עדיין לא מצאו שבעה, אפילו לא חמישה

זאב אלקין:  אז ללכת על עשרה בחוק דחוף? אני לא מבין מה הדחיפות כאן ולמה יש סיבה לפטור

זאב אלקין:  שרים שנבחרו לתפקידי שרים עוד יכולים לעבור את סוף השבוע הזה בעבודה מאומצת של חברי כנסת; לא שמתי לב שיש בכנסת דיונים בחמישי, שישי וראשון

זאב אלקין:  ולכן אין שום הבדל אם החוק יאושר היום בערב או ביום שני בתחילת סדר היום

משה סעדה: אם אין הבדל אז מה הנפקות מבחינתך?     

זאב אלקין: אני אומר שאין סיבה לתת פטור

זאב אלקין:  חבר הכנסת סעדה, המהלך של פטור מחובת הנחה, יש לו מגרעות; אפילו עוד לא הצביעו על רוויזיה בוועדה והחוק עוד לא פורסם לציבור ולחברי הכנסת בצורה מסודרת

זאב אלקין:  הרי למה צריך חובת הנחה? כדי שחברי כנסת יעיינו בחוק, ילמדו את הרציונל שלו, יתקיים שיח ציבורי

זאב אלקין:  פה רוצים לרוץ תוך פחות מיום אחד – עוד לפני שהחוק אושר סופית בוועדה, עוד לפני הרוויזיה – ולהעביר אותו

זאב אלקין:  בשביל לעשות דבר כזה צריך נסיבות

זאב אלקין:  לפעמים יש נסיבות כאלה

זאב אלקין:      לכן אני מציע ליושב-ראש הוועדה למשוך את הבקשה הזאת ולהביא את זה ביום שני, כמו שצריך, אחרי חובת הנחה

זאב אלקין:  מדובר בחקיקה לא פשוטה, מדובר בתיקון בחוק יסוד, ושימוש בפטור מחובת הנחה בתיקון לחוק יסוד זה אירוע שהוא עוד פחות ראוי ופחות נכון

זאב אלקין:  וגם שום דבר לא בוער

זאב אלקין:  כשהליכוד ימצה את המסגרת שיש לו היום בחוק - - -     

משה סעדה: אלקין, אני רואה שהדאגה לליכוד בוערת אצלך

זאב אלקין: זה לא דאגה לליכוד, זה דאגה לבית הזה

זאב אלקין:  אתה רוצה להביא פטור מחובת הנחה לחוק יסוד בלי שיש לזה צורך

משה סעדה: הבעיה שלי היא למה אתה סופר את חברי הכנסת של הליכוד

זאב אלקין: כי זה חוק שהוא אך ורק בשביל הליכוד

משה סעדה: אבל יש בליכוד אנשים שמוכנים להתפטר כדי לאפשר - - -     

זאב אלקין: אז שיתפטרו

זאב אלקין:  החוק כבר מאפשר את זה

שמחה רוטמן: חבר הכנסת אלקין, יש לי שאלה: אם הליכוד יביא לך רשימה של המתפטרים אתה תסיר את כל ההתנגדויות לקריאות הראשונה, השנייה והשלישית?     

זאב אלקין: לא, אני אסיר את ההתנגדות לפטור

שמחה רוטמן: גם לראשונה, לשנייה ולשלישית?     

זאב אלקין: לא, אני נגד החוק

זאב אלקין:  אבל כרגע אנחנו דנים בפטור, לא בחוק

זאב אלקין:  אני מודיע שבמידה ותתעקשו - - -     

אופיר כץ: אני מקבל את ההערה שלך ואני רוצה לענות לך

אופיר כץ:  אנחנו היום נצביע על פטור לקריאה ראשונה, ובהמשך, ברגע שנעביר את החוק ויהיה בכך צורך, נתכנס ל - - -     

זאב אלקין: דבר שני, אנחנו כאופוזיציה מתנגדים לפטור מחובת הנחה גם לקריאה הראשונה, אבל אני מציע לחברי האופוזיציה, כדי לא לעזור לקואליציה בענייני הקוורום, לא להשתתף בהצבעה הזאת ברגע שהיא תגיע

זאב אלקין:  תודה רבה

אופיר כץ: תודה

אופיר כץ:  חבר הכנסת טיבי, בבקשה

אחמד טיבי: אני אגיד את מה שאמרתי על החוק הזה בכנסת הקודמת

אחמד טיבי:  התנגדנו אז ואנחנו מתנגדים גם עכשיו

אחמד טיבי:  זה פוגע במעמד הכנסת וזה פוגע בקורלציה שר-חבר כנסת

אחמד טיבי:  השרים בורחים מהמליאה

אחמד טיבי:  ולכן הרחבת החוק היא עוד פגיעה במעמדה של הכנסת ובעבודת הכנסת, יותר ממה שהיה בעבר

אחמד טיבי:       אני גאה שאני נמצא בסיעה שהתנגדה גם בעבר וגם מתנגדת היום, בשונה מכמה סיעות פה

אחמד טיבי:  תודה רבה

אופיר כץ: תודה רבה

אופיר כץ:  עוד מישהו רוצה להתייחס

אופיר כץ:  אם כך, נעבור להצבעה

מתן כהנא: התייעצות סיעתית

אופיר כץ: בבקשה

אופיר כץ:  חמש דקות

אופיר כץ:  חוזרים ב-09:40

אופיר כץ: אם כך, אנחנו עוברים להצבעה

אופיר כץ:  מצביעים על בקשת פטור לקריאה ראשונה של יושב-ראש ועדת החוקה בהצעת חוק יסוד: הכנסת (הפסקת חברות בכנסת של שר או סגן שר)

אופיר כץ:  מי בעד? עשרה

אופיר כץ:  מי נגד? מי נמנע?     

אופיר כץ: אושר

אופיר כץ: ההצעה עברה פה אחד

אופיר כץ: אנחנו עוברים לסעיף הבא, שהוא סעיף א' בסדר היום: בקשות חברי הכנסת להקדמת הדיון בהצעות החוק לביטול אזרחותו או תושבותו של פעיל טרור שמקבל תגמול עבור ביצוע מעשה טרור, של חבר הכנסת מאיר כהן וקבוצת חברי הכנסת ושל חבר הכנסת ינון אזולאי וקבוצת חברי הכנסת, לפני הקריאה הטרומית

אופיר כץ:  חבר הכנסת ינון אזולאי, בבקשה

ינון אזולאי: תודה רבה לך, אדוני היושב-ראש

ינון אזולאי:  אבדה גדולה איבדנו היום, כל עם ישראל וכמובן אנחנו כתנועת ש"ס

ינון אזולאי:  איבדנו את חבר מועצת חכמי התורה, זקן מועצת חכמי התורה, הר שמעון בעדני, זכר צדיק לברכה, שהסתלק מאיתנו

ינון אזולאי:  איש אמת

ינון אזולאי:  לצערנו הדור הולך ומתייתם

ינון אזולאי:  עם ישראל איבד היום אבדה גדולה, יהודי צדיק, איש אמת, איש ללא משוא פנים, לא משנה מי עומד בפניו

ינון אזולאי:  הבוקר הסתלק ארון הקודש ואנחנו נשארנו יתומים ואין לנו אב

ינון אזולאי:  בכלל בעשור האחרון, אני מסתכל ואומר, הילדים שלי גדלים לדור של יתומים אנחנו

ינון אזולאי:  וכמה שיש רבנים, אלה היו הסמל

ינון אזולאי:  אנחנו ראינו את הרב עובדיה, ראינו את החכם שלום, ואת הרב שטיינמן, והרב שך והרב קנייבסקי

ינון אזולאי:  הדור הולך ומתייתם, ולצערנו היום התבשרנו בבשורה על הרב שמעון בעדני, שהיום תהיה ההלוויה שלו

ינון אזולאי:  יהי רצון שיהיה מליץ יושר עלינו ועל כל עם ישראל, ושיהיה לנו טוב פה בעם הזה ובמדינה הזאת, ושיהיו בתוכנו אהבה ואחווה לטובת כל עם ישראל

ינון אזולאי:  כשצדיק הולך, אם אנחנו לא מתעוררים מזה, אז בשביל מה הוא הלך? אז אם כל אחד מאיתנו יקבל על עצמו להגיד עוד איזה מילה טובה על השני, עוד איזה הסתכלות טובה על השני, זה יהיה לעילוי נשמתו

ינון אזולאי:       במעבר חד אני אציג את ההצעה

ינון אזולאי:  בהמשך להצעות חוק של כמעט כל סיעות הבית, ימין ושמאל, קואליציה ואופוזיציה, הבאנו גם אנחנו את הצעת החוק לשלול אזרחות ממחבל שישב בכלא ויש לו זיקה לרשות הפלסטינית וקיבל מהם קצבה

ינון אזולאי:  אנחנו מבקשים לשלול את האזרחות שלו ברגע שהוא משתחרר

ינון אזולאי:  נבקש לאשר את הפטור מחובת הנחה, בדומה לשאר החוקים שהיו

ינון אזולאי:  תודה רבה לך, אדוני היושב-ראש

אופיר כץ: תודה

אופיר כץ:  חבר הכנסת מאיר כהן, בבקשה אדוני

מאיר כהן: שלום, אדוני, ובוקר טוב לכולם

מאיר כהן:  אנחנו משתתפים בצערכם ובצער המדינה על מותו של הרב בעדני

מאיר כהן:  היות ורובנו התחנכנו בהערצה של קדושים וצדיקים, אני חושב שזה רגע קשה

מאיר כהן:  תנחומיי למשפה ותנחומינו לתנועת ש"ס, שהוא היה ממנהיגיה הבולטים

מאיר כהן:       אנחנו מבקשים פטור להצעת חוק לביטול אזרחות או תושבות

מאיר כהן:  כמו שאמרנו, ככה ננהג – אנחנו נהיה אופוזיציה לממשלה ולא אופוזיציה למדינה

מאיר כהן:  זה חוק מאוד חשוב ששם גבולות מאוד ברורים למה מותר ומה אסור

מאיר כהן:       אני רק רוצה לתת פרטים, אדוני היושב-ראש

מאיר כהן:  הרוצחים של החייל אברהם ברומברג קיבלו מ-1980 סך של 12,000 שקלים בחודש

מאיר כהן:  מי שרצח את החייל משה תמם קיבל את אותו סכום מ-1984

מאיר כהן:      עכשיו, לכל אלה שבאים ואומרים שצריך לעשות איזונים, שיש ערבים ויש יהודים, אני רוצה להבהיר: אין בחוק הזה ולו רמיזה על כך שאנחנו פוגעים במיעוט כזה או אחר

מאיר כהן:  רוצח הוא רוצח הוא רוצח

מאיר כהן:  יחד עם זה, רק אזרח ערבי שרוצח – רוצח, לא גונב אופניים, לא זורק אבנים – מקבל כסף מהרשות הפלסטינית

מאיר כהן:  אני לא חושב שזה נהוג באיזשהו מקום בעולם

מאיר כהן:  לא נהוג שבן אדם רוצח וכדי לעורר אותו ולהפוך אותו למורם מעם, נותנים לו כסף

מאיר כהן:       האזרחים הערבים הם תושבי מדינת ישראל, ואני הייתי אחראי על הביטוח הלאומי ועשיתי הכול כדי שזכויותיהם יישמרו וכדי שלא ייפול רבב בזכויות שלהם

מאיר כהן:  יחד עם זה, ערביי ישראל שגרים בתוך המדינה, נושאים בתעודת זהות כחולה, מקבלים את כספי הביטוח הלאומי

מאיר כהן:  אנחנו לא פוגעים בכספים שמגיעים לילדים שלהם, אנחנו לא נוהגים ב"אבות אכלו בוסר ושיני בנים תקהינה"

מאיר כהן:  בנוסף לכך, המשפחה שלו מקבלת משנת 1980 12,000 שקלים בחודש

מאיר כהן:  זה מדהים, זה כמעט 3

מאיר כהן: 6 מיליון שקל

מאיר כהן:       לכן אנחנו מצטרפים ומגישים את הצעת החוק שלנו, שלי ושל מירב בן ארי, ותומכים בכל החוקים האלה

מאיר כהן:  זה חשוב לנו מאוד

מאיר כהן:  תודה רבה, אדוני, אנחנו מבקשים פטור

אופיר כץ: תודה רבה, חבר הכנסת מאיר כהן

אופיר כץ:  זאת הזדמנות להזכיר שמאחר שאין חקיקה, פניתי באופן חריג

אופיר כץ:  היינו יכולים להעביר את זה עוד שבועיים-שלושה אבל רצינו עכשיו כי כולנו רואים את החגיגות הבלתי נתפסות בכפר

אופיר כץ:  רצינו לעשות את זה מהר ולתת מענה מהיר, כדי שהוא לא יישאר יום אחד בוואדי ערה, וגם כדי להראות למשפחות השכולות ולאזרחי ישראל שאנחנו לא מקבלים את זה ואנחנו כמחוקקים פועלים בנושא

אופיר כץ:  אני שמח על שיתוף הפעולה עם יש עתיד, מאיר ומירב, ועם ישראל ביתנו, עודד פורר, ועם המחנה הממלכתי, זאב אלקין

אופיר כץ:  הם התגייסו למהלך משותף של 106 חברי כנסת לקדם את זה כמה שיותר מהר, כשהשאיפה היא לגמור את זה תוך שבועיים

אופיר כץ:  הפטור עכשיו זה במסגרת ההבנות שאמרתי ליש עתיד, שהם יכולים להגיש גם - - -     

זאב אלקין: זאת דוגמה לפטור ראוי, לעומת מה שהיה קודם

אופיר כץ: בבקשה, חברת הכנסת מירב בן ארי

מירב בן ארי: אני רק אגיד בקצרה שאני חושבת שהנושא הזה זה לא עניין של ימין ושמאל אלא זה להיות בצד הנכון של ההיסטוריה

מירב בן ארי:  אם בן משפחה שלי היה החייל שירו בו כדור ואחרי זה זרקו אותו בצד הדרך, אני חושבת לעצמי איך הייתי מגיבה כשאני יודעת שהוא חוזר לכפר שלו בתופים ובמחולות

מירב בן ארי:  כל סוף השבוע המחשבה הזאת לא עזבה אותי

מירב בן ארי:  כשאופיר ושמחה תפסו אותי, אמרתי שהדבר הזה הוא המהות שלנו כישראלים, כיהודים במדינה שלנו, ולכן זה צריך לבוא מכולם

מירב בן ארי:       בסוף, אותו אדם מקבל שכר מהרשות הפלסטינית

מירב בן ארי:  הוא בעצם סוג של אזרח

מירב בן ארי:  אז אני אומרת, אם אתה מקבל שכר ואם הם דואגים לעלות לרגל מייד אחרי שהשתחררת, אז פשוט תעבור לגור שם ותיהנה מהעולם הנפלא של החיים ברמאללה, לעומת לחיות פה בחברה היהודית במדינת ישראל

מירב בן ארי:       לכן אני שמחה על זה

מירב בן ארי:  חברי יש עתיד קיימו דיון סיעתי רחב, אמיתי, ובאמת כולם תמכו

מירב בן ארי:  צריך להגיד גם ליאיר לפיד, ראש הממשלה לשעבר, תודה על התמיכה שלו בי ובמאיר, ולכל חברי הסיעה שלנו שלקחו חלק בלהיות במקום הנכון בהיסטוריה של המדינה הזאת, ולא לאפשר למחבלים רוצחים בני עוולה להמשיך לחיות וליהנות ממה שהמדינה מציעה

מירב בן ארי:  כמובן שנתמוך בזה היום כולנו במליאה

מירב בן ארי:  תודה רבה גם לך, אופיר

אופיר כץ: בבקשה, חבר הכנסת סעדה

משה סעדה: כמובן שאני מצטרף לכל הדברים של מירב ואני שמח על התמיכה חוצת המגזרים

משה סעדה:  מה שמפריע לי, דווקא כמי שחדש פה, זה הדו-פרצופיות

משה סעדה:  כולנו מגנים את הדברים החמורים ואת ההילולה שהייתה מסביב, אבל יושב פה בן אדם – נכנס כרגע אחמד טיבי –  יושב בינותינו, אנחנו מתייחסים אליו כאחד האדם, והאיש הזה משבח - - -     

אחמד טיבי: וואו, כאחד האדם, וואו

משה סעדה: אני מבקש שלא יפריעו לי

משה סעדה:  האיש הזה מרשה לעצמו להעלות סרטון שבו הוא משבח את האיש הנתעב שרצח את החייל הזה

אחמד טיבי: זה היה לפני שבע שנים, אגב

משה סעדה: זה לא משנה מתי

משה סעדה:  בעולם הערכי שלי, שממנו אני בא, איש כזה מהווה חלק מהעבירה, כי הוא מעודד את העבירה

משה סעדה:  אם חס ושלום במקום אחר הייתה ילדה נאנסת והיה יוצא איש מתוך הפרלמנט שלנו ומשבח את האומץ של האנס, האם, אופיר, הוא היה יכול לשבת בכנסת ישראל דקה אחת? האם אתה כיושב-ראש הקואליציה, יושב-ראש ועדת הכנסת, היית מאפשר את זה? ממש לא

משה סעדה:  אז איך יכול להיות שאנחנו יושבים פה בשלוות נפש עם אדם שתומך בטרור? ואני לא מדבר כסיסמה, אני לא איש של סיסמאות, אלא ברמה הפרקליטותית, כעבירה, מי שמשבח אנס הוא חלק מהאונס

משה סעדה:  זה נקבע בפסיקה

משה סעדה:  מי שמשבח איש טרור שהוא רוצח, הוא חלק ממעשה הרצח

משה סעדה:  ואיך אנחנו כחברי כנסת יכולים לאפשר להם להיות בנותינו? אז כל אחד יצקצק בלשונו, "טוב, נשנה את החוק", "יש בג"ץ" – אבל לא

משה סעדה:  איך אתם יכולים להגיד לו בוקר טוב בבוקר?     

זאב אלקין: חבר הכנסת סעדה, אתה בכנסת בזכותו

משה סעדה: אלקין, יש רגעים שאת הציניות צריך להשאיר בצד

מירב בן ארי: בזכות שיתוף הפעולה בין המשותפת לליכוד התפזרה הכנסת, מה לעשות?     

משה סעדה: אלקין, יש רגעים שאת הציניות תשאיר אצלך

זאב אלקין: אבל זאת המציאות

משה סעדה: לא, אני מדבר על מציאות חדשה

מירב בן ארי: נראה לך הגיוני שלחד"ש-תע"ל יש שני מקומות בוועדת כספים, כמו יש עתיד? זה נראה לך הגיוני אם לא שיתופי הפעולה המבורכים שלכם עם אחמד טיבי? אז לי אתה נותן טיפים?     

משה סעדה: קודם כול אני מדבר על עצמי

מירב בן ארי: למה לא ביקשתם לפסול אותם אם כל כך מפריעה לכם הנוכחות שלו?     

משה סעדה: אז אני חושב שבטווח הארוך צריך לחוקק חוק שאנשים שתומכים בטרור - - -     

מירב בן ארי: להראות לך את כל החיבוקים שהיו פה בשנה האחרונה? רק שתבין, אני ואחמד לא החלפנו מילה כמעט שנה - -     

משה סעדה: אני מכבד אותך על זה

מירב בן ארי: - - בניגוד לחיבוקים שהיו כאן כל השנה האחרונה

משה סעדה: נכון, את צודקת

מירב בן ארי: אז האחרונים שאתה יכול להטיף להם על צביעות זה אנחנו

מירב בן ארי:  תשאל את אחמד, הוא יושב לידך

אופיר כץ: טוב, מירב בן ארי - - -     

משה סעדה: אופיר, אני רוצה לסיים

משה סעדה:  ברור לי שהכיוון הוא לחוקק חוק, כי לא יכול להיות שבכנסת ישראל יישב אדם – או בשעת מעשה או לאחריו – שיתמוך במעשים נתעבים

זאב אלקין: חבר הכנסת סעדה, יש חוק - - -     

משה סעדה: - - - בג"ץ - - -     

זאב אלקין: לא, הכנסת יכולה להעביר חבר כנסת

אופיר כץ: זהו, הדיון הסתיים

מירב בן ארי: לא, אני רוצה שהוא יגיד לך

מירב בן ארי:  מי החלטתם שיהיה סגן יו"ר כנסת ראשון?     

משה סעדה: בינתיים - - -     

אופיר כץ: חבר הכנסת סעדה, די, זהו

משה סעדה: בינתיים, ברמה המוסרית, אני מצפה מחברי הכנסת שהאיש הזה, שמתנהג ומעודד מעשי טרור, יהיה מוקצה

משה סעדה:  זאת התפיסה המוסרית שלי

אופיר כץ: חבר הכנסת טיבי, בבקשה

אחמד טיבי: תודה רבה

אחמד טיבי:  א', יש דברים לא ראויים לתגובה

אחמד טיבי:  מעולם לא תמכתי במעשה רצח

משה סעדה: קראת לאותו רוצח מנהיג

אחמד טיבי: כך מתייחס אליו העם הפלסטיני, בהחלט

משה סעדה: אז הם שותפים

משה סעדה:  ככה מתייחסים לאנס

אחמד טיבי: אני לא הפסקתי אותך

משה סעדה: אם תקרא לאנס מנהיג אתה חלק ממעשה האונס

מירב בן ארי: אתה דיברת, תן לו לדבר

אחמד טיבי: לא הפסקתי אותך, שמעתי את כל דברי הנאצה שלך, חלקם שקריים

אחמד טיבי:  אגב, לפני כמה ימים רק נכנסתי ואמרת "נכנס האיש שהשתתף בהילולה"

אחמד טיבי:  שיקרת

אחמד טיבי:  לא הייתי שם

משה סעדה: לא אמרתי את זה - - -     

אחמד טיבי: אתה אמרת

אחמד טיבי:  שיקרת, שיקרת לי

משה סעדה: אתה מנסה להרחיק את עדותך, ואני מבין אותך, כי אין לך מה לענות לגופו של עניין

אחמד טיבי: מסתבר שגם חוקר בפרקליטות יכול להיות שקרן

אחמד טיבי:  דבר שני, מעולם לא תמכתי במעשי רצח

אחמד טיבי:  ידיי אומנם מגואלות בדם – אבל של ילדים שאני יילדתי

אחמד טיבי:  חלק מהיושבים כאן בבית, ידיהם מגואלות בדם של אנשים שהם הרגו

משה סעדה: ידיך מגואלות של ילדים שנרצחו, כי אתה עודדת טרור

משה סעדה:  ידיך מגואלות בדם

מתן כהנא: מי שהרג פה, הרג מחבלים

מתן כהנא:  הרג מחבלים בקרב

מתן כהנא:  חבר הכנסת טיבי, הרגנו מחבלים בקרב

אחמד טיבי: קרב נגד ילדים זה קרב מביש

אחמד טיבי:  אתה איש צבא

מתן כהנא: החמאס משתמש בילדים האלה כמגינים אנושיים

אחמד טיבי: תודה לטייס שמאשרר הרג ילדים

מתן כהנא: אנחנו עושים כל מאמץ כדי להימנע מהרג של חפים מפשע, החמאס משתמש בהם כמגינים אנושיים, החמאס משתמש בהם בצורה נפשעת

אחמד טיבי: 760 ילדים פלסטיניים נהרגו בעשור האחרון

מתן כהנא: חמאס בוחר להילחם - - -     

מאיר כהן: רבותיי, אנחנו פה בחקיקה

מאיר כהן:  מספיק

מתן כהנא: בעיניים שלי ראיתי את החמאס יורה טילים מתוך אזורים מיושבים

מתן כהנא:  החמאס משתמש בילדים האלה כמגינים אנושיים

אופיר כץ: חבר הכנסת מתן כהנא, אנחנו לא מתקדמים ככה

אחמד טיבי: עכשיו לגבי הטענה של מירב למה אנחנו מקבלים שניים בכספים

אחמד טיבי:  את מיתממת

אחמד טיבי:  זה כי אנחנו קיבלנו אחד פלוס אחד בוועדת החוץ והביטחון והחלפנו

אחמד טיבי:  ויתרנו על ועדת חוץ וביטחון וקיבלנו שניים בכספים, בדיוק כמו שעשינו איתכם לפני שנה

מירב בן ארי: אגב, אני רק אמרתי שישאלו את הליכוד, לא אותנו

אופיר כץ: מירב, אי אפשר לנהל שיח על כל אמירה של מישהו

אחמד טיבי: אף אחד לא נתן לנו בונוס

אחמד טיבי:  דווקא קיבלנו פחות ממה שהיה אצלכם, כי לקחו לנו את ועדת מעמד האישה ונתנו לנו חצי מדע

אחמד טיבי:  אז אפשר להפיץ את השקרים האלה שמופצים על ידך ועל ידי רע"ם למשל, אבל - - -     

מירב בן ארי: איזה שקר? זה שיש לכם שניים בכספים זה שקר?     

אחמד טיבי: לא, את אמרת "למה נתנו להם?"

אחמד טיבי:  זו זכותנו

משה סעדה: מירב, את מה שהחוק מחייב ניתן, אבל לא מעבר

משה סעדה:  להגיד שלום ולהתחבק החוק לא מחייב אותך

מירב בן ארי: אני מתחבקת?     

משה סעדה: אנשים פה - - -     

אופיר כץ: סעדה, אתה מעכב אותי

אופיר כץ:  תפסיק, די, יש לי עוד סדר יום ארוך

אופיר כץ:  די, אתה לא יכול להגיד משפט על כל משהו שמישהו אומר

אופיר כץ:  מספיק עם זה

אופיר כץ:  בבקשה, חבר הכנסת מלביצקי

אחמד טיבי: לא, משפט אחרון

אחמד טיבי:  יש חברי כנסת מטרילים, יש חברות כנסות מטרילות, זה לא מיזוגני

אחמד טיבי:  אתה מהמטרילים

אופיר כץ: תודה

אופיר כץ:  חבר הכנסת מלביצקי, בבקשה

משה סעדה: לא, ממש לא

משה סעדה:  אני בן אדם ששם לך תמונת מראה וקשה לך עם זה, ולכן אתה מסובב את הגב

משה סעדה:  קשה לך להיות חלק מהמעשה הנתעב הזה, אבל אתה כזה

משה סעדה:  ואני אהיה מאלה שיובילו - - -     

אחמד טיבי: אתה משקר, אתה שקרן כרוני

אחמד טיבי:  איך היית בפרקליטות? בגלל זה מח"ש לא - - -     

אופיר כץ: די

אופיר כץ:  חבר הכנסת מלביצקי, בבקשה

מירב בן ארי: חוץ מזה, המינוי הראשון של סגן יו"ר כנסת זה אחמד - - -     

אופיר כץ: מירב בן ארי, קריאה ראשונה

אופיר כץ:  די, מספיק

אחמד טיבי: מירב, את רוצה להיכנס חזיתית? אני אחזיר לך

אופיר כץ: חבר הכנסת טיבי, קריאה ראשונה

אחמד טיבי: אף אחד לא עושה לי טובה, אני מייצג את חד"ש-תע"ל

אחמד טיבי:  מה שתע"ל תחליט אנחנו נקדם - - -     

מירב בן ארי: אבל אני אמרתי - - -     

אופיר כץ: חבר הכנסת טיבי, קריאה שנייה

אופיר כץ:  מירב בן ארי, קריאה שנייה

אופיר כץ:  אם אתם ממשיכים אני מוציא אתכם

אופיר כץ:  בבקשה, מלביצקי

חנוך דב מילביצקי: אני כמובן מברך על הצעות החוק המאוד ראויות הללו

חנוך דב מילביצקי:  אנחנו נלחמים פה בטרור, שלצערי מגיע גם מאזרחים עם תעודת זהות כחולה, ולא צריך להתנצל על הדברים הללו ולא צריך לתת צידוקים

חנוך דב מילביצקי:  דרך אגב, גם חוק העונשין מבחין ומחמיר בצורה ברורה עם עבירות שמבוצעות מטעמים של פגיעה בביטחון המדינה לעומת עבירות שמבוצעות בנסיבות אחרות

חנוך דב מילביצקי:  אנחנו קודם כול צריכים להיות נאמנים לעם ישראל ולמדינת ישראל

חנוך דב מילביצקי:  המחבלים הרוצחים הללו, שרוצחים בנו ומקבלים על זה תמורה כספית, הם והמשפחות שלהם – צריך לגרש אותם מפה ולשלול להם את האזרחות

חנוך דב מילביצקי:  אני גם הגשתי הצעת חוק שתטפל במשפחות שמקבלות את הכסף ותאפשר לשר או שרת הפנים לגרש גם אותם בנסיבות שיימצאו מתאימות

חנוך דב מילביצקי:  בטרור צריך להילחם כמו בטרור, לא להירתע ולא למצמץ לרגע, רק ככה מנצחים

אופיר כץ: תודה, חנוך

אופיר כץ:  אם כך, נעבור להצבעה על בקשות חברי הכנסת להקדמת הדיון בהצעת חוק לביטול אזרחותו או תושבותו של פעיל טרור שמקבל תגמול עבור ביצוע מעשה טרור, של חבר הכנסת מאיר כהן וקבוצת חברי הכנסת ושל חבר הכנסת ינון אזולאי וקבוצת חברי הכנסת, לפני הקריאה הטרומית

אופיר כץ:  מי בעד? 11 בעד

אופיר כץ:  מי נגד? אחד

אופיר כץ:  מי נמנע? אין

אופיר כץ: אושרה

אופיר כץ: אם כך, מתן הפטור אושר

אופיר כץ: אנחנו עוברים לסעיף ד', הקמת ועדות נוספות לעניין מסוים

אחמד טיבי: רוויזיה

אופיר כץ: תהיה רוויזיה ב-10:32

זאב אלקין: אופיר, אז אני רוצה רוויזיה גם על הנורבגי

אופיר כץ: כבר סגרנו

זאב אלקין: מה זאת אומרת?     

נועה בירן-דדון: הוא כבר חתם על ההצבעה

אופיר כץ: זאב, על הוועדות אתם מסכימים, נכון? יש לנו אחת של ש"ס ואחת שלכם, נכון?     אנחנו ממשיכים בסדר היום

אופיר כץ:  את הוועדה המיוחדת הראשונה, של סיעת ש"ס, יציג חבר הכנסת ינון אזולאי

ינון אזולאי: תודה רבה לך, אדוני היושב-ראש

ינון אזולאי:  אנחנו ביקשנו להקים ועדה נוספת בכנסת, ועדה שתטפל בצמצום הפערים החברתיים בפריפריה

ינון אזולאי:  תנועת ש"ס היא בעיקר תנועה חברתית, תנועה שרוב מצביעיה באים מהפריפריה, ולכן אני חושב שצריך עוד ביקורת על עבודת הממשלה ועל התוכניות שיש

ינון אזולאי:  ביקשנו להקים את הוועדה הזאת, שתיקרא "הוועדה המיוחדת לצמצום פערים חברתיים בפריפריה", והסמכויות שלה יעסקו בצמצום פערים חברתיים בפריפריה החברתית והגאוגרפית, ובכלל זה הנגשה של שירותים חברתיים בפריפריה, עידוד תעסוקה והכשרת הון אנושי בפריפריה, צמצום פערים חברתיים בתחומי החינוך, הבריאות, הקהילה והפנאי בפריפריה - - -     

אופיר כץ: ינון, אתה לא מקריא בדיוק לפי מה שחולק

ארבל אסטרחן: לא, הדגישו את הפערים החברתיים

ינון אזולאי: אמרתי, אבל אני אדגיש את זה עוד פעם, בשביל היועצת המשפטית - - -     

זאב אלקין: כדי שזה יהיה ברור אני מציע שהנוסח הסופי יחולק ואז נדע על מה אנחנו דנים

ינון אזולאי: הינה, אני אומר

ינון אזולאי:  צמצום פערים חברתיים בתחומי החינוך, הבריאות, הקהילה והפנאי בפריפריה

ינון אזולאי:  סיימתי

ינון אזולאי:  דיווחי השר זה רק בוועדות הקבועות

ינון אזולאי:      בוועדה יכהנו חברי הכנסת על פי ההרכב הבא: סיעת הליכוד, סיעת יש עתיד, אני לא יודע כמה חברים - - -     

ארבל אסטרחן: אתה לא מקריא את הנייר האחרון

ינון אזולאי: סליחה, זאת אשמתי

ינון אזולאי:  בוועדה יכהנו תשעה חברי כנסת, על פי ההרכב הבא: סיעת הליכוד – שלושה חברים, סיעת יש עתיד – שני חברים, סיעת המחנה הממלכתי – חבר אחד, סיעת ש"ס – חבר אחד, סיעת יהדות התורה – חבר אחד, סיעת רע"ם – חבר אחד

ינון אזולאי:  מוצע כי יושב-ראש הוועדה יהיה חבר הכנסת מטעם סיעת ש"ס

ינון אזולאי:  תודה רבה לכם

ארבל אסטרחן: צריך לומר שכשמקימים ועדה מיוחדת אומרים איזה סמכויות יהיו לה

ארבל אסטרחן:  לוועדה מיוחדת יש את כל הסמכויות של ועדה קבועה, אלא אם נקבע אחרת

ארבל אסטרחן:  כלומר, אפשר להעביר אליה הצעות חוק, היא יכולה לזמן את כל עובדי המדינה, אפשר להעביר אליה הצעות לסדר מהמליאה או מוועדת הכנסת, אפשר להעביר אליה דיונים מהירים וכן הלאה

ארבל אסטרחן:  זאת אומרת, אין סמכות שאין לה, אלא אם זה נקבע במפורש

ארבל אסטרחן:  ההבדל בינה לבין ועדה קבועה זה שהיא לא מנויה בתקנון, ולכן, אם רוצים להקים אותה שוב בכנסת הבאה צריך לעשות הכול מחדש; ואם היא מחוקקת היא לא יכולה לכתוב בחוק "השר, באישור הוועדה המיוחדת

ארבל אסטרחן: ", כי אנחנו לא מזכירים ועדה מיוחדת

ארבל אסטרחן:  אבל חוץ מזה, אלא אם מגבילים, יש לה את כל הסמכויות האחרות

ינון אזולאי: תודה

בועז טופורובסקי: אדוני היושב-ראש, אני רק רוצה לוודא לפרוטוקול: עד שאנחנו לא מגיעים להסכמה על הוועדה כל הוועדות המיוחדות לא עולות להצבעה, נכון?     

אופיר כץ: אנחנו כרגע מצביעים רק פה

אופיר כץ:  אני מאמין שכבר היום נסיים ואז נעלה את הכול ביחד

בועז טופורובסקי: כן, אבל הם עולים רק ביחד, נכון? פשוט שלא יקרה מצב שיעלו להצבעה את כל הוועדות חוץ משלנו

אופיר כץ: בסדר

אופיר כץ:  זאב, מי מציג?     

זאב אלקין: יש לי נייר, אז אני אציג את הפן הפורמלי, ואחר כך מיכאל ינמק

קריאות: - - -     

זאב אלקין: ארבל, מה עם ההרכב הסיעתי? אין פה מספרים?     

ארבל אסטרחן: אין מספרים

ארבל אסטרחן:  צריך לקבוע הרכב סיעתי

אופיר כץ: זאב, בוא נעשה הפסקה כדי שהם ירשמו את ההרכב, בסדר? ניתן להם רבע שעה

זאב אלקין: אני אציג את הנושא, ובסיום נציג את ההרכב

זאב אלקין:  ההצעה היא להקים ועדה מיוחדת לפי סעיף 108 לתקנון הכנסת

זאב אלקין:  שם הוועדה: הוועדה המיוחדת לחיזוק ופיתוח הנגב והגליל

זאב אלקין:  סמכויות הוועדה: פיתוח יישובי הנגב והגליל, עידוד צמיחתם ושגשוגם, קידום התיישבות באזורי הנגב והגליל ופיתוח חברתי-כלכלי של אזורים אלה

זאב אלקין:  ההרכב יימסר לאחר ההפסקה

זאב אלקין:  מוצע כי יושב-ראש הוועדה יהיה חבר הכנסת מיכאל ביטון

מיכאל ביטון: תודה רבה

מיכאל ביטון:  אני מודה ליושב-ראש הוועדה וגם לסיעה שלי, שנתנה את האמון להקים ועדה למען הנגב והגליל

מיכאל ביטון:  אני מדבר כבן הנגב, כראש העיר ירוחם, כמייסד מועצת הנגב, עם שותפים רבים

מיכאל ביטון:  כבנים לעולים החדשים בנגב אנחנו באים ממקום של עוצמה וגאווה

מיכאל ביטון:  אנחנו אוהבים את הנגב, גאים בו, שמחים בו, מרגישים בו שייכים

מיכאל ביטון:  גידלנו בו ילדים ואנחנו מרגישים מיישבי המדינה, מרגישים חלוצים ומרגישים שאנחנו ממשיכים את מורשת אבותינו

מיכאל ביטון:       אחד הפסוקים הפחות ידועים של נבואת עובדיה אמר את הדבר הבא: "וגלות החל הזה לבני ישראל, אשר כנענים עד צרפת, וגלות ירושלים אשר בספרד ירשו את ערי הנגב"

מיכאל ביטון:  "גלות ירושלים אשר בספרד" זה גירוש ספרד, שהרבה מהם הגיעו למרוקו, לאלג'יר, לתוניס

מיכאל ביטון:      זה כבוד גדול עבורנו

מיכאל ביטון:  אנחנו נפעל לחזק את הדברים הטובים בנגב – בנגב יש אנשים טובים, יש אדמה, יש חקלאות, יש תעשייה, יש חיים בנגב, אבל יש גם אתגרים

מיכאל ביטון:  אתגרים פריפריאליים, פערים בבריאות, בחינוך, בתשתיות, בתחבורה, בפיתוח, בתעסוקה ובעוצמה כלכלית

מיכאל ביטון:  את זה נעשה עם גופים שונים ועם כלל חברי הוועדה

מיכאל ביטון:  וכמו שעשינו ועדת כלכלה בהסכמה רחבה ובקונצנזוס, הוועדה הזאת מבחינתי היא ממש הזדמנות לרומם את הנגב והגליל בכנסת ישראל, ואני קורא לכל חברי הכנסת להיות פעילים בה ולהראות מחויבות לנגב ולגליל

מיכאל ביטון:  נעבוד עם שאר הוועדות בתיאום, נעשה ישיבות של ועדות משותפות עם ועדות אחרות, ונהיה זמינים לממשלה אם הממשלה תרצה להביא חוקים טובים למדינה

מיכאל ביטון:  אנחנו נדע לעשות חוקים ונדע לקדם כל נושא לביצוע

מיכאל ביטון:  תודה רבה, היושב-ראש

אופיר כץ: בבקשה, זאב

זאב אלקין: אני אוסיף את ההרכב הסיעתי, כי אני מבין שהוא סוכם מול הנציגות שלך

זאב אלקין:  בוועדה יכהנו 11 חברי כנסת

זאב אלקין:  מסיעת הליכוד – שני חברים, מסיעת יש עתיד – שני חברים, מסיעת המחנה הממלכתי – חבר אחד, היושב-ראש המיועד מיכאל ביטון, מסיעת ש"ס שני חברים, מסיעת יהדות התורה חבר אחד, מסיעת הציונות הדתית חבר אחד, מסיעת ישראל ביתנו חבר אחד, מסיעת חד"ש-תע"ל חבר אחד

זאב אלקין:  בסך הכול מהקואליציה שישה ומהאופוזיציה חמישה

זאב אלקין:       אפשר להצביע?     

אופיר כץ: רגע, אנחנו נראה מה איתם ונצביע ביחד

זאב אלקין: אבל יש על זה הסכמה, בוא נצביע כבר

ארבל אסטרחן: לא, אבל הנציג של רע"ם שואל למה אין להם שם נציג

אופיר כץ: אני רוצה להצביע על ש"ס, אבל לפני זה יש התייעצות סיעתית

אופיר כץ:  ההתייעצות היא לפני שניהם

אופיר כץ: אני מחדש את הדיון

אופיר כץ:  אנחנו נצביע על שתי הוועדות – של המחנה הממלכתי ושל ש"ס

אופיר כץ:  אנחנו נצביע על הוועדה המיוחדת לצמצום פערים חברתיים בפריפריה

אופיר כץ:  זאב, אתם בעד הוועדה של ש"ס? כן

אופיר כץ:  אם כך, מי בעד? שמונה

אופיר כץ:  מי נגד? מי נמנע?     

אופיר כץ: אושר

אופיר כץ: ההצבעה עברה

אופיר כץ:  מצביעים על הוועדה השנייה, הוועדה המיוחדת לחיזוק ופיתוח הנגב והגליל, כפי שהוצגה על ידי חברי הכנסת זאב אלקין ומיכאל ביטון

אופיר כץ:  מי בעד?      

נועה בירן-דדון: שישה בעד

אופיר כץ: מי נגד? מי נמנע?     

אופיר כץ: אושר

אופיר כץ: גם ההצעה הזאת עברה פה אחד

אופיר כץ:       יש לנו ב-10:32 את ההצבעה על הרוויזיה

אופיר כץ:  חברים, תעבירו את השמות של החברים בוועדות החדשות

אופיר כץ: אני מצביע על הרוויזיה של חבר הכנסת טיבי ובעצם גם שלי

אופיר כץ:  אתה רוצה לנמק? אם כך, מי בעד הרוויזיה? שניים

אופיר כץ:  מי נגד? שמונה

אופיר כץ: לא אושרה

אופיר כץ: הרוויזיה נפלה

אופיר כץ:  אנחנו נצא להפסקה עד 10:45

אופיר כץ: אני מחדש את הדיון

ארבל אסטרחן: מונחים תיקוני תקנון שבעצם נדונו אתמול ונשארו כמה נקודות לא סגורות

ארבל אסטרחן:  אני מבינה שכעת רוצים לאשר רק את הנושא של הקמת ועדה לביטחון לאומי, בנוסח שדובר עליו אתמול

ארבל אסטרחן:  כלומר, המילים "משטרה" ו"בתי סוהר" יימחקו מסמכויות הפנים והגנת הסביבה, ותתווסף ועדה חדשה, שהיא ועדת קבע, לא הוראת שעה כמו בכנסת הקודמת

ארבל אסטרחן:  הנוסח יהיה כזה –      סעיף 100, פסקה (13): הוועדה לביטחון לאומי – ביטחון הפנים במדינה, שמירת הסדר הציבורי, ביטחון הציבור והקהילה, ביטחון אישי, מניעת אלימות, עבריינות ופשיעה, מלחמה בפשיעה ובפשיעה המאורגנת ונזקיה, מוכנות לאירועי חירום אזרחיים, משטרה, שוטרים ומשמר לאומי, בתי סוהר ואסירים, תנאי מעצר ומאסר, כבאות והצלה, כלי ירייה

ארבל אסטרחן:       זאת ההצעה להוספת הוועדה

אופיר כץ: מישהו רוצה להתייחס? לא

אופיר כץ:  אם כך, נעבור להצבעה

אופיר כץ:  מי בעד?      

נועה בירן-דדון: שניים בעד

אופיר כץ: מי נגד? מי נמנע?     

אופיר כץ: אושר

אופיר כץ: עבר פה אחד

אופיר כץ:  אני צריך לוודא אם יש לי אישור ואז אוכל להתקדם עם הוועדות - - -     

ארבל אסטרחן: הרצון הוא להניח את זה ביחד עם ועדת הבריאות והוועדה לקרן ה - - -     

אופיר כץ: עם הבריאות אפשר כבר להניח, עם הקרן עוד לא, כי עוד לא הצבענו

ארבל אסטרחן: לא, שיחולו עליה כל הסמכויות שיחולו גם על הוועדה לקרן האושר

ארבל אסטרחן:  זה לא כאן, זה אושר כבר ביום שני

אופיר כץ: אוקיי

אופיר כץ:  כי פה היה לנו בתיקוני התקנון את זה, את קרן הגז - - -     

ארבל אסטרחן: לא, את הקרן לאזרחי ישראל אישרנו כבר ביום שני

אופיר כץ: אבל היום היו שלושה דברים בתיקונים

ארבל אסטרחן: נכון, הם לפניך

אופיר כץ: אה, במיזמים לא נגענו

אופיר כץ:  בסדר

אופיר כץ:  יש אישור מהיושב-ראש להאריך?     

קריאה: אין אישור

אופיר כץ: אז נעשה את זה ביום שני

אופיר כץ:  אם כך, אני נועל את הישיבה